钦定古今图书集成/明伦汇编/家范典/第073卷 > 汉应劭风俗通义 > 《鄘风载驰四章》
## 钦定古今图书集成/明伦汇编/家范典/第073卷 > 汉应劭风俗通义 > 《鄘风载驰四章》

宣姜之女为许穆公夫人，闵卫之亡，驰驱而归，将以唁卫侯于漕邑。未至，而许之大夫有奔走跋涉而来者，夫人知其必将以不可归之义来告，故心以为忧也。既而终不果归，乃作此诗以自言其意尔。

“载驰载驱，归唁卫侯。驱马悠悠，言至于漕。”大夫跋涉，
我心则忧。

既不我嘉，不能旋反。视尔不臧，我思不远。既不我嘉，
不能旋济。视尔不臧，我思不閟。

陟彼阿丘，言采其虻。女子善怀，亦各有行。许人尤之，
众穉且狂。
我行其野，芃芃其麦。控于大邦，谁因谁极？大夫君子，
无我有尤。“百尔所思，不如我所之。”